open-index/open-wikipedia-markdown huggingface dataset:
Williams FW35

**Williams FW35** je Formula 1 automobil  izgradili Williams F1 sudjelovati za 2013. prvenstvu.

## Tehnički podaci 
***Šasija**: Karbonskim vlaknima
*Prednji ovjes: *Pushrod* sustava
*Stražnji ovjes: *Pullrod* sustava
*Šokovi: *Williams F1*
*Elektronika: MES (McLaren Electronic Systems)
*Gume : RAYS 13" (Pirelli *P Zero* - Pirelli *Cinturato*)
*Kočnice : *AP* karbon diskovi i jastučići
***Motor**: Renault *RS27-2013*
*Ukupna kubikaža: 2,4L V8
*Broj cilindara: 8
*Broj ventila: 32
*Težina motora: 95&nbsp;kg
*V Kut: 90°
*RPM: 18,000
*Gorivo : Total
*Ulje : Total
***KERS** : Williams F1
***Mjenjač** : Williams F1 (7+R)
***Veličina**:
**Ukupna dužina: 5000&nbsp;mm
**Ukupna visina: 950&nbsp;mm
**Ukupna širina: 1800&nbsp;mm
**Ukupna težina bolida : 642&nbsp;kg (sa vozači, kamere i balast)

## Potpuni spisak rezultata u Formuli 1
(key) (Utrke u **boldu** označavaju najbolju startnu poziciju, dok utrke u *italicu* označavaju najbrži krug utrke)

## Vanjski linkovi
*Williams FW35

Kategorija:Bolidi Formule 1 – sezona 2013.
Nahičevanska Autonomna Republika

mini|233x233px|Nahičevanski kanat oko 1800. godine
mini|250px|Nahičevanska ASSR u sastavu Sovjetskog Saveza
mini|250px|Panorama grada Nahičevana
**Nahčivan** ili  **Nahičevan** je autonomna republika u sastavu Azerbejdžana. Glavni grad republike je Nahčivan.

## Geografija 
Republika Nahčivan je eksklava, teritorija fizički odvojena od ostatka teritorije Azerbejdžana, a između ova dva područja nalaze se Armenija i faktički nezavisna država Nagorno-Karabah. Na zapadu, Nahčivan se graniči sa Turskom, a na jugu sa Iranom, odnosno sa iranskim pokrajinama Zapadni Azerbejdžan i Istočni Azerbejdžan. 

## Historija 
U 11. vijeku ovo područje zauzimaju Turci Seldžuci, a u 12. vijeku grad Nahčivan postaje prijestonica države azerbejdžanskih atabega. U 15. vijeku, region je bio dio turskih država Kara Kojunlu i Ak Kojunlu. U 18. vijeku formiran je Nahčivanski kanat, koji je nominalno priznavao persijsku vlast. 1828. godine, region postaje ruski posjed, a Nahčivanski kanat se ukida. 

Poslije Oktobarske revolucije u Rusiji 1917. godine, na ovom području je, 1918. godine, proglašena Republika Aras, koja je postojala do 1919. godine, kada je na nju invaziju izvršila Armenija. Pad republike pokrenuo je invaziju azerbejdžanske armije, koja, iste godine, izbacuje armenske trupe iz regiona. Pošto je sovjetska Crvena armija zauzela region 1920. godine, stvorena je Nahčivanska autonomna sovjetska socijalistička republika, a na referendumu koji je održan 1921. godine 90% stanovništva republike izjasnilo se za priključenje Azerbejdžanskoj SSR, što je i učinjeno iste godine.

Poslije raspada Sovjetskog Saveza 1991. godine, budući predsjednik Azerbejdžana Hejdar Alijev postaje predsjednik Nahičevanskog vrhovnog sovjeta i pretvara Nahičevan u teritoriju skoro potpuno nezavisnu od vlasti u Bakuu. Tokom rata u Nagorno-Karabahu 1992. godine, izbili su sporadični oružani sukobi Nahčivana sa Armenijom. 1993. godine, parlament Azerbejdžana poziva Hejdara Alijeva da stane na čelo države, tako da on postaje predsjednik Azerbejdžana i na toj funkciji ostaje sve do 2003. godine kada ga je na funkciji naslijedio njegov sin, Ilham Alijev. Nahčivan je do danas zadržao status autonomne republike u sastavu Azerbejdžana, a 1998. godine usvojen je i novi republički ustav.

## Demografija 
Prema podacima iz 1999. godine, etnički Azeri (turski narod koji predstavlja osnovno stanovništvo Azerbejdžana) činili su 99% stanovništva Nahčivanske republike.

## Religija 
Glavna religija u republici je islam. http://commons.wikimedia.org/wiki/Datoteka:Europe_religion_map.png

## Gradovi 
Najveći gradovi republike su (sa prikazom broja stanovnika 2009. godine):
* Nahčivan (75.000)
* Džulfa (11.000)
* Ordubad (10.000)

## Također pogledajte 
* Nuh

## Reference 
## Vanjski linkovi 
* https://www.britannica.com/place/Naxcivan-republic-Azerbaijan

Kategorija:Administrativna podjela Azerbejdžana
Kategorija:Kavkaz
Kategorija:Bivše nepriznate države
Kategorija:Nahičevanska Autonomna Republika
16. dodjela "Zlatnog globusa"

{{Infokutija filmska nagrada

**16. dodjela "Zlatnog globusa"**

održana 5. marta 1959.

Najbolji film: Drama 
 *Bijeg u lancima*

Najbolji film: Komedija ili mjuzikl 
*Gigi* 

[[David Niven, dobitnik Zlatnog globusa za najboljeg glumca - drama|mini|desno]]
[[Susan Hayward, dobitnica Zlatnog globusa za najbolju glumicu - drama|mini|desno]]

**16. dodjela "Zlatnog globusa"**, za filmska ostvarenja u 1958. godini, održana je 5. marta 1959. godine u organizaciji Udruženja holivudskih stranih novinara u Los Angelesu.

## Dobitnici
### Filmske kategorije
### Televizijske kategorije
## Reference 
## Vanjski linkovi
* http://www.goldenglobes.org/ 
* Zlatni globus 1958. 

 

16
Zlatni globus
16
Slobodoumlje

**Slobodoumlje**, **slobodnoumnost** ili **slobodna misao** u najširem smislu znači pogled na svijet koji nije sputan dogmom ili tradicijom.

U užem smislu slobodoumnost predstavlja filozofski stav prema kome se vjerovanja mogu temeljiti isključivo na naučnim i logičnim principima, a ne na tradiciji, dogmi, autoritetima ili emocijama.

Slobodoumnost se često povezuje s političkim ideologijama liberalizma i libertarijanstva odnosno s ateizmom i agnosticizmom.

## Također pogledajte 
* Prosvjetiteljstvo
* Agnosticizam
* Deizam
* Ireligija
* Ockhamova britva
* Panteizam
* Pozitivizam
* Racionalizam
* Sekularni humanizam
* Sekularizam

## Vanjski linkovi 
*A History of Freethought
*Freethoughtpedia  - A wiki dedicated to compiling information and arguments from a Freethought perspective

Kategorija:Ireligija
Kategorija:Agnosticizam
Kategorija:Ateizam
Kategorija:Empirizam
Kategorija:Logika
Kategorija:Filozofski pokreti
Kategorija:Misao
Kategorija:Kritika religije
Curaçao

**Curaçao** (na papijamentu *Kòrsou*) ostrvo je u južnom dijelu Karipskog mora, blizu obale Venecuele. Jedna je od samoupravnih teritorija Kraljevine Nizozemske, uz Arubu, Nizozemsku i Sveti Martin. Glavni grad je Willemstad. 
mini|200px|Mapa Curaçaa

Površina je 444&nbsp;km2. Prema procjeni iz 2021, na ostrvu živi 155.000 stanovnika, što daje gustinu stanovništva 349 st/km2. Curaçao je izvan pojasa uragana, koji ga, ipak, ponekad pogode.

## Historija 
mini|lijevo|Nizozemska kolonijalna arhitektura u vilemstadskoj luci
Prvi stanovnici Curaçaoa bili su Aravak Indijanci. Prvi Evropljani stigli su do ostrva u španskoj ekspediciji Alfonsa de Ojede 1499. Bolesti koje su Španci donijeli uništile su lokalno stanovništvo. Ostrvo su zauzeli Nizozemci 1634. Nizozemska zapadnoindijska kompanija osnovala je naselje Willemstad, koje je postalo trgovačka luka. Grad je bio centar za trgovinu robovima. Bogatstvo stečeno tom trgovinom obogatilo je stanovnike ostrva i doprinijelo izgradnji impresivnih arhitektonskih ostvarenja.

Početkom 19. stoljeća ostrvo je mijenjalo gospodare (Velika Britanija, Francuska, Nizozemska) da bi se od 1815. vratilo pod nizozemsku vlast. Trgovina robljem ukinuta je 1863. Njen kraj stvorio je ekonomske probleme ostrvljanima i utjecao na odljev stanovništva. Otkriće izvora nafte 1914. dramatično je izmijenilo ekonomske prilike. Na ostrvu je izgrađena rafinerija nafte, koja je postala veliki poslodavac.

Vijeće ostrva Curaçao 1984. promovisalo je nacionalnu zastavu i himnu ostrva.

Krajem 2010. Curaçao je postao autonomni konstitutivni član Kraljevine Nizozemske, u skladu s rezultatima referenduma iz 2005.

### Porijeklo imena 
Porijeklo imena ostrva još nije sasvim jasno. Jedno objašnjenje jest da potječe od portugalske riječi za "srce" (*coração*), što bi se odnosilo na trgovačku važnost Curaçaa. Drugo je objašnjenje da su prvobitni stanovnici sebe nazivali ovim imenom.

## Geografija 
Klima je polupustinjska (klima savane). Biljni svijet uglavnom se sastoji od kaktusa, bodljikavog žbunja i četinara. Najviša tačka je na 375&nbsp;m nadmorske visine. Na Curaçau postoje slane močvare gdje se odmaraju i hrane jata flamingosa. Jugoistočno od Curaçaa smješteno je malo nenaseljeno ostrvo Mali Curaçao.

Ostrvo je okruženo koralnim sprudovima i poznato je kao odlično mjesto za ronjenje.

## Stanovništvo 
Narod na ostrvu mješavina je afričkog (većina), nizozemskog, istočnoazijskog i portugalskog stanovništva. U novije vrijeme doseljavaju se imigranti iz Dominikanske Republike, Haitija, s Kariba i iz Kolumbije.

Glavni jezici su papijamento i engleski, dok se koriste i nizozemski i španski. Neki stanovnici govore sva četiri jezika.

## Privreda 
Privreda se zasniva na rafinisanju nafte, turizmu i finansijskim uslugama. Zvanična valuta je nizozemskoantilski gulden.

## Reference 
## Vanjski linkovi 
* Curaçao, *The World Factbook*, CIA
* Vlada Curaçaa 
* Zvanična prezentacija ostrva
* Turističko udruženje
* Arhitektura na Curaçau 
* Mapa ostrva 


Kategorija:Nizozemski Antili
Kategorija:Države i teritorije osnovane 1954.
Kategorija:Države i teritorije osnovane 2010.
Zlatko Dević

**Zlatko Dević** (rođen 1955) jest bosanskohercegovački akademski slikar. Završio je srednju školu primijenjenih umjetnosti na odjelu slikarstva u Sarajevu, nakon čega je u istom gradu diplomirao na Akademiji likovnih umjetnosti 1979. godine. Član je ULUBIH-a od 1982. godine, a više puta nagrađivan je za svoj pedagoški rad i slikarska umjetnička djela. Njegov slikarski opus sadrži pejzaže iz prirode, te pejzaže bosanskohercegovačkih i svjetskih gradova, kao i motive mrtve prirode. Izlagao je više puta grupno i samostalno širom nekadašnje države. Jedna od njegovih slikarskih izložbi u kojoj je predstavio akvarele bila je 2013. godine učesnik na kulturnoj manifestaciji Sarajevska zima. Radi u OŠ Kiseljak i u OŠ Gromiljak kao nastavnik likovne kulture.

## Djela 

Datoteka:Stari_most,_Mostar.jpg|Mostar akvarel
Datoteka:Zlatko Devic-Zima akvarel.jpg|Zima 1
Datoteka:Zlatko Dević Zima2.jpg|Zima 2
Datoteka:Kad_udara_more_od_mramorje.JPG|Talas
Datoteka:Una_akvarel.jpg|Una akvarel- detalj

## Reference 
## Vanjski linkovi 
*https://web.archive.org/web/20160305183514/http://www.most.ba/099100/117.aspx?izbor=slika1
*http://www.city.ba/dogadjaji/sarajevska-zima/6852-izlozba-akvarela-zlatko-devic
*http://books.google.ba/books/about/Zlatko_Devi%C4%87.html?id=HnGLOgAACAAJ&redir_esc=y
*https://web.archive.org/web/20130212142117/http://www.fojnica.ba/index.php?do=search

Kategorija:Bosanskohercegovački slikari
Kategorija:Biografije, Kiseljak
Kategorija:Rođeni 1955.
Léonin

[thumb|300px|desno|Magnus Liber Organi, kompilacija muzičkih djela iz [Notre-Dame (Pariz)|Notre-Dame katedrale u Parizu, 13. vijek]]
**Léonin** (također Leoninus, Leonius, Leo) (rođen 1150-ih -umro? 1201.) bio je prvi poznati značajni kompozitor polifonog organuma. Vjeruje se da je bio Francuz, i da je živio i radio u Parizu, u katedrali Notre-Dame. Bio je najstariji član  Notre Damske škole polifonije i muzičkog stila poznatog po imenu ars antiqua. Naziv Léonin je izvedeno iz "Leoninus", što je na latinskom deminutiv od imena Leo, pa je vjerovatno da je Léoninovo pravo francusko ime Leo.
Sve što se zna o njemu dolazi iz spisa kasnijeg studenta na katedrali poznatog kao Anonymous IV. Engleza koji je napustio traktat o teoriji i koji spominje Léonina kao kompozitora Magnus Libera, "velike knjige" organuma. Veliki dio Magnus Libera je posvećen klauzula-melizmatičnim dijelovima gregorijanskog korala koji su izvučeni u odvojene dijelove gdje su izvorne notne vrijednosti ovog načina pjevanja uveliko usporene, a brzi gornji dio je prekriven. Léonin je možda bio prvi kompozitor koji je koristitio ritmičke načine pjevanja (modove), a možda je on sam izumio notni zapis za njih. Prema W.G. Waiteu koji 1954 piše:  

Magnus Liber je namijenjen za liturgijsku upotrebu. Prema Anonymousu IV  Sve iz Magnusa Libera je za dva glasa, iako se malo zna o stvarnoj izvođačkoj praksi: dva glasa nisu nužno bila za soliste.

Prema Anonymousu IV. Léoninov rad je poboljšan i proširen od strane kasnijeg kompozitora Pérotina.

Muzikolog Craig Wright vjeruje da Léonin može biti ista osoba kao i savremenik pariski pjesnik, Leonius, po kojem je *leoninski stih* možda dobio ime. To bi moglo napraviti Léoninovu upotrebu metra još značajnijom.
## Također pogledajte 
* Starocrkveni modusi 
 
## Literatura 
*Richard H. Hoppin, "**Medieval Music**." New York, W.W. Norton & Co., 1978. ()
*Harold Gleason and Warren Becker, "**Music in the Middle Ages and Renaissance**" (Music Literature Outlines Series I). Bloomington, Indiana. Frangipani Press, 1986. ()
*"**Articles Anonymous theoretical writings, Organum, Leonin, Perotin, The New Grove Dictionary of Music and Musicians**," ed. Stanley Sadie. 20 vol. London, Macmillan Publishers Ltd., 1980. ()

## Reference 
Kategorija:Historija muzike
Kategorija:Srednjovjekovni kompozitori
Kategorija:Francuski kompozitori
Kategorija:Renesansni kompozitori
Međunarodna datumska granica

150px|mini|Međunarodna datumska granica (International Date Line)
**Međunarodna datumska granica** (eng. **International Date Line** - **IDL**) je zamišljena linija na površini zemlje, koja se prostire od sjevernog do južnog pola suprotno od Griničkog meridijana koja nadoknadi datum kada je prijeđeš. Podudara se otprilike uz 180° geografske dužine, s nekoliko izuzetaka gdje ova zamišljena granica skreta da bi zaobišla pojedine grupe otoka. Ova granica dijeli vremenske zone UTC+12 i UTC-12.

## Historija
Prvi problem s datumskom granicom se javio za vrijeme kada je Magellan putovao oko Zemlje. Tokom njegove morske ekspedicije između ostalog vođeno je računa i o datumu. Međutim problem je izbio kada su se članovi ekspedicije iskrcali na kopno pri čemu je došlo do nepodudaranja datuma. Ljudi na kopnu su uporno tvrdili da je bio drugi datum u odnosu na podatke koji su imali Magellanovi ljudi. Iako je to danas lako razumljivo, ovaj fenomen je tada uzbudio mnogo ljudi, i to čak toliko da je specijalna delegacija bila poslana papi da mu objasni ovo posebnost.

## Geografija
mini|lijevo|Uproštena ilustracija odnosa između datumske linije, datuma i vremena u toku dana. Svaka boja predstavlja drugi datum.

Međunarodna datumska granica slijedi meridijan od 180 ° geografske dužine, s nekoliko manjih izuzetaka. Od sjevernog pola prema južnom ova linija zaobilazi neke dijelove Rusije kao što su otok Wrangel i Čukotsko poluostrvo, zatim prolazi kroz Beringov prolaz između otoka Diomede na otprilike udaljenosti 1,5&nbsp;km od svakog otoka,. Potom linija naglo skreće prema jugozapadu gdje prolazi zapadno od otoka St. Lawrence i St. Matthew da bi ponovo skrenula, ovaj put jugoistočno do meridijana od 180 °

Oko ekvatora linija zaobilazi dva nenaseljena otoka Howland i Baker. Dalje na južnoj polulopti međunarodna datumska granica zaobilazi Kiribate koji su najistočniji otoci. Južno od Kiribata, ova linija se vraća prema zapadu, ali ostaje istočno od 180 °, prolazeći između otoka Samoa i Američka Samoa, pri čemu ovi otoci imaju različite datume.

## Vanjski linkovi
*Vremenska zona

## Reference
Kategorija:Kartografija
*
Austrijski filmovi kandidati za nagradu Oscar - Najbolji strani film

[mini|Austrijski režiser [Stefan Ruzowitzky čiji je film *Krivotvoritelji*, na 80. dodjeli "Oscara", dobio Oscar za najbolji strani film|290x290piksel]]
[mini|Austrijski režiser [Michael Haneke čiji je film *Ljubav*, na 85. dodjeli "Oscara", dobio Oscar za najbolji strani film|245x245piksel]]
[mini|Austrijski režiser [Karl Markovics|275x275piksel]]

**Austrijska kinematografija** je na dodjelama Oscara u kategoriji za najbolji strani film zastupljena od 34. dodjele "Oscara" 1961. godine. Nagrada se dodjeljuje za igrani film produciran izvan Sjedinjenih Američkih Država od 29. dodjela "Oscara" 1956. godine, a u filmu se najmanje 51 % vremena mora koristi jezik koji nije engleski.

Četiri austrijska filma nominirani su za Oscara u kategoriji najboljeg stranog filma: Wolfgang Glück sa filmom *38 – Auch das war Wien* na 59. dodjeli "Oscara", Stefan Ruzowitzky sa filmom *Krivotvoritelji* na 80. dodjeli,  Gotz Spielmann sa filmom Revanche na 81. dodjeli "Oscara" i Michael Haneka sa filmom *Ljubav* na 85. dodjeli. Većina kandidovanih austrijskih filmova snimljena je na njemačkom jeziku, ali zadnjih desetak godina prijavljeni su filmovi na francuskom, perzijskom i turskom jeziku.

## Reference 
## Vanjski linkovi
*http://www.oscars.org/awardsdatabase/ 
*The Motion Picture Credits Database 
*http://www.imdb.com/Sections/Awards/Academy_Awards_USA/ 

Kategorija:Austrijski filmovi
Austrija
Zlatni globus za najboljeg glumca

mini|desno|180px|Zlatni globus

**Zlatni globus za najboljeg glumca** (eng: *Best Performance by an Actor in a Motion Picture*) je druga najznačajnija američka filmska nagrada, koja se dodjeljujivala u Los Angelesu od 1943. do 1949. godine godine. Nagradu dodjeljuje Udruženje holivudskih stranih novinara (HFPA), organizacija sastavljena od novinara koji pokrivaju filmsku industriju Sjedinjenih Država, ali koji su povezani s publikacijama izvan Sjeverne Amerike. Počevši od 8. dodjele Zlatnih globusa, počele su se dodjeljivati dvije odvojene nagrade, za dramu i komediju ili mjuzikl.

Žiri sačinjava glasačko tijelo Hollywood Foreign Press Association (HFPA) sačinjava žiri stranih novinara koji broji 86 članova. Razdoblje lobiranja i prihvaćanja kandidata za nominacije počinje 1. oktobra.

## Nominacije
## Pobjednici i nominirani 
### 1940-e 
## Vanjski linkovi 
*http://imdb.com/Sections/Awards/Golden_Globes_USA/ 

## Reference 
Glumac
*
Grinički meridijan

200px|mini|desno|Položaj Griničkog Meridijana
mini|desno|Laserski snop iznad Londona koji označava pravac Griničkog meridijana
**Grinički meridijan** je nulti meridijan koji prolazi kroz Greenwich u UK, po kojem je i dobio naziv. Grinički meridijan i njemu suprotni 180. meridijan, kroz kojeg prolazi Međunarodna datumska granica, djele istočnu i zapadnu zemljinu poluloptu.

## Historija 
Za razliku od linija (paralela) koje se koriste za mjerenje geografske širine, a koje su definirane osom rotacije zemlje, od ekvatora prema polovima zemlje (gdje su polovi 90° i ekvator 0°), grinički meridijan proizvoljan je i kroz historiju ljudi su koristili mnoštvo meridijana za upotrebu. 
Za Grinički meridijan na međunarodnoj konferenciji u Washingtonu 1884. usvojen je meridijan koji prolazi kroz griničku opservatoriju u blizini Londona. Četrdeset jedan delegat iz 25 zemalja svijeta glasao je za ovu odluku, dok je francuski ostao suzdržan od glasanja, usljed čega je pariski meridijan ostao u upotrebi u Francuskoj sljedećih nekoliko desetljeća.

Linija koja označava grinički meridijan dugo je bila označena limenom trakom, poslije i od nehrđajućeg čelika da bi od 16. decembra 1999. označen jakim laserskim snopom zelenim boje koji tokom noći sija iznad Londona.

Polazeći sa sjevernog pola zemaljske kugle prema južnom polu, Grinički meridijan prolazi kroz sljedeće okeane i zemlje:

* Arktički okean 
* Atlantski okean
* Ujedinjeno Kraljevstvo 
* La Manche
* Francuska
* Španija
* Sredozemno more
* Alžir
* Mali
* Burkina Faso
* Togo
* Gana
* Atlantski okean (njegov južni dio na južnoj zemljinoj polulopti)
* Antarktik

Sa ostalim meridijanima ovaj meridijan se spaja u jednoj tački koja se nalazi na Antarktiku.

## Ostali meridijani 
Tokom historije ljudi su koristili različite nulte meridijane koji su prolazili kroz različite gradove:

*Brisel -  4° 22′ 4.71″ E 
*Jerusalem - 35° 13′ 47.1″ E 
*Kyoto - 135° 74′ E 
*Lisabon - 9° 07′ 54.862″ W
*Madrid - 3° 41′ 16.58″ W 
*Mekka - 39° 49′ 34″ E 
*Pariz - 2° 20′ 14.025″ E 
*Philadelphia - 75° 10′ 12″ W
*Pisa - 10°24′ E 
*Rim - 12° 27′ 08.4″ E
*Rio de Janeiro - 43° 10′ 19″ W 
*Sankt Peterburg - 30° 19′ 42.09″ E
*Varšava - 21° 00′ 42″ E
*Washington, D.C. - 77°03′56.07″ W (1897)

## Također pogledajte 
* GMT

## Reference
## Vanjski linkovi
* "Where the Earth's surface begins—and ends", *Popular Mechanics*, December 1930
* A pictorial catalogue of meridian markers

Kategorija:Kartografija
*
Il cimento dell'armonia e dell'inventione

mini|Naslovna stranica zbirke violinskih koncerata Antonija Vivaldija pod nazivom "Il cimento dell'armonia e dell' invenzione"
'''''Il cimento dell'armonia e dell'inventione'''* (*Takmičenje između harmonije i invencije*) jeste zbirka od 12 koncerata koje je napisao Antonio Vivaldi između 1723. i 1725, a objavljena je 1725. godine kao op. 8. Svi koncerti iz ovog opusa komponirani su za solo violinu, gudače i *basso continuo*. Prva 4 koncerta poznata su pod nazivom *Četiri godišnja doba* (*Le quattro stagioni'').
Ovo muzičko djelo italijanskog baroknog kompozitora veoma je popularno među ljubiteljima klasične muzike, a mnogi vodeći svjetski violinisti izvodili su ovo djelo na muzičkim pozornicama širom svijeta. Također, nakon ponovnog otkrića originalnog notnog zapisa ovog muzičkog djela početkom 20. vijeka, urađen je veliki broj tonskih snimaka.

## Spisak koncerata 
*Koncert br. 1 u E-duru, "La Primavera" ("Proljeće"), RV 269
*Koncert br. 2 u g-molu, "L'estate" ("Ljeto"), RV 315
*Koncert br. 3 u F-duru, "L'autunno" ("Jesen"), RV 293
*Koncerto br. 4 u f-molu, "L'Inverno" ("Zima"), RV 297
*Koncert br. 5 u E-duru, "La Tempesta di mare" ("Morska oluja"), RV 253
*Koncert br. 6 u C-duru, "Il piacere" ("Užitak"), RV 180
*Koncert br. 7 u d-molu, "Per Pisendel", RV 242
*Koncert br. 8 u g-molu, RV 332
*Koncert br. 9 u d-molu, RV 236 (napisano za violinu)/ RV 454 (napisano za obou)
*Koncert br. 10 u B-duru, "La Caccia" ("Lov"), RV 362
*Koncert br. 11 u D-duru, RV 210
*Koncert br. 12 u C-duru, RV 178 (napisano za violinu)/ RV 449 (napisano za obou)

## Reference 
## Vanjski linkovi 
* https://www.youtube.com/watch?v=a-BKJZuSqc8&ab_channel=BrilliantClassics; Il cimento dell'armonia e dell'inventione

Kategorija:Violinski koncerti
Kategorija:Kompozicije Antonija Vivaldija
Kategorija:Kompozicije klasične muzike
Kole Nedelkovski

**Kole Nedelkovski** mak: *Коле Неделковски* (rođen kao *Nikola Krstev Nedelkov*; 16. decembra 1912. - 2. septembra 1941.) je bio makedonski pjesnik, jugoslavenski i bugarski komunist. Nedelkovski je autor dvijе zbirke pjesama. Kole Nedelkovski je jedan od osnivača savremene makedonske poezije.

## Rad
U toku svoga kratkog života, Nedelkovski objavio dvije zbirke pjesama. Njegove pjesme su bile na makedonskom, tačnije na skopsko-veleškom dijalektu. Njegova najpoznatija pjesma je 'Glas iz Makedonije' (Glas od Makedonija). Njegove pjesme su revolucionarne, ali također je pisao i o teškom životu Makedonaca prije Drugog svjetskog rata.

Njegove zbirke su::

* "Munje" (М'скавици, ''M'skavici*) - iz 1939
* "Peške po svetom" (Пеш по светот, *Peš po svetot'') - iz 1941.

## Također pogledajte 
* Makedonci
* Makedonski jezik
* Makedonska literatura

## Reference
## Vanjski linkovi
* Kole Nedelkovski na makedonskom Wikizvoru.
* Kratka biografija Koleta Nedelkoskoga

Kategorija:Makedonski pjesnici
Kategorija:Jugoslavenski pjesnici
Kategorija:Biografije, Veles
Kategorija:Rođeni 1912.
Kategorija:Umrli 1941.
Finlandia

**Finlandia**, op. 26 je simfonijska poema finskog kompozitora Jean Sibeliusa. Prva verzija je napisana 1899., a potom je bila prepravljena 1900. Djelo je komponirano u okviru proslave za štampu 1899. kao prikriveni protest protiv povećanja cenzure iz Ruskog Carstva, kao posljednje od 7 djela, gdje je svako izvedeno kao pratnja programu koji prikazuje epizode iz finske historije.

Prvo izvođenje je bilo 2. jula 1900. u Helsinkiju sa helsinškim filharmonijskim društvom pod dirigentskom palicom Roberta Kajanusa. Ovo djelo obično traje negdje od 7 ½ do 9 minuta.

U to vrijeme šala koja se ponavljala u Finskoj je bilo preimenovanje Finlandije na raznim muzičkim koncertima, kako bi se izbjegla ruska cenzura. Jedna od najuspješnijih šala u imenu pod kojima je ovo djelo izvedeno je primjer pod nazivom: "Sretni osjećaji pri buđenju finskog proljeća."

Svrha najvećeg dijela ovog muzičkog djela sa svojom uzbudljivom i burnom muzikom je da podsjeća na nacionalnu borbu finskog naroda. Pri kraju djela, mir dolazi preko orkestra, nakon čega se čuje mirna melodijska Finska himna. Često se pogrešno navodi kao tradicionalna narodna melodija, a sama himna je dio Sibeliusovog vlastitog komponiranja. 
Iako je u početku napisana za orkestar, 1900. Sibelius je preradio cijelo djelo za solo klavir.

Sibelius je kasnije preradio Finlandia himnu u samostalan komad. Ova himna, sa riječima pisanim 1941. od strane Veikko Antero Koskenniemija, je jedan od najvažnijih nacionalnih pjesama Finske (iako je "Maamme" himna). Sa različitim riječima, ona je također pjevana kao hrišćanska himna, a bila je i himna kratkotrajne afričke države Biafra (*Zemlja izlazećeg sunca*).

## Zanimljivosti 
* Finski režiser Renny Harlin  vidljivo je koristio muziku iz muzičkog djela *Finlandia* za njegov film iz 1990 Umri muški 2.
* Finlandia se koristi za ljubavne scene u filmu Finders keepers, Lovers Weepers   Russ Meyera.
* Finska "simfonijska power metal" grupa Nightwish je koristila Finlandiju kao uvod na njihovim koncertima, što pokazuje da je to dio njihovog "*Imaginaerum World Tour*."

## Reference 
## Vanjski linkovi 
* Dubal, David. The Essential Canon of Classical Music, p.&nbsp;466. New York: North Point Press, 2001.
* Sibelius, Jean. Finlandia Op.26 Nr.7 für Klavier zu zwei Händen, Wiesbaden: Breitkopf & Härtel, Nr 2415
* Full score of a number of Sibelius's tone poems, including this piece
*2012 youtube video recording  of Finlandia Op. 26 by Jean Sibelius 

Kategorija:Simfonijske poeme Jean Sibeliusa
Kategorija:Kompozicije iz 1900.
Kategorija:Nacionalni simboli Finske
I'm Going Slightly Mad

'''"I'm Going Slightly Mad"'* je singl britanske rock grupe *Queen*. Pjesmu je napisao Freddie Mercury a objavljena je 4. marta 1991. godine kao drugi singl albuma *Innuendo*. 
Tekst pjesme i prateći video spot projektuju pjesmu kao neobičnu, duhovitu i veselu. Odlikuje se solo dionicom slajd gitare Briana Maya.

Pjesma je inspirisana raznim oblicima ludila od kojih pate bolesnici od SIDE (kroz što je vjerovatno i sam prolazio u vrijeme pisanja teksta za ovu pjesmu).

Iste godine objavljena je na kompilacijskom albumu *Greatest Hits II''.

Omot singla je inspirisan Grandville-ovom ilustracijom, kao uostalom i druge pjesme sa albuma.

## Muzički spot 
Snimanje spota bilo je potresno svjedočanstvo za sve prisutne. Mercury je na snimanje stigao u bolesničkom krevetu na kojem se i odmarao tokom pauza snimanja. Spot je snimljen u crno-bijeloj tehnici da se prekrije Mercuryjevo stanje, koji je bio našminkan teškom šminkom i nosio je duplo odijelo da se prekrije slabost njegovog organizma. Brian May je obučen u pingvina, Roger Taylor je na glavi nosio čajnik, John Deacon je bio obučen u dvorsku ludu dok je Mercury na glavi nosio bunt banana. Čovjek koji je odjeven u gorilu zapravo je pjevač Elton John. 1991. godine, ova pjesma je objavljena je na kompilaciji Greatest Hits II.

## Članovi 
* Freddie Mercury - vodeći i bek vokali, klavijature, klavir
* Brian May - električna gitara, slajd gitara
* Roger Taylor - bubnjevi, maraka, 
* John Deacon - bas-gitara

## Top-lista singla 
## Vanjski linkovi 
* Tekst pjesme I'm Going Slightly Mad

## Reference
Kategorija:Queen
Kategorija:Pjesme grupe "Queen"
Kategorija:Singlovi iz 1991.
Balon na vrući zrak

mini|Balon na topli vazduh

**Balon na topli zrak** izumili su Joseph Michel i Jacques Étienne Montgolfier u Francuskoj 1783. godine.

Prvi uspješan let u slobodnom balonu ostvarili su Jean-François Pilâtre de Rozier i Marquis d'Arlandes 21. novembra 1783. godine.

Prvi ženski aeronaut bila je Marie Elisabeth Thible, francuska operna pjevačica koja se 4. jula 1784. uzdigla u Montgolfierovom balonu iznad Lyona.

Baloni na topli zrak i danas se uobičajeno koriste kao slobodni baloni, dakle, baloni koji nemaju neposredno upravljanje smjerom leta, već smjer određuje vjetar.

## Termografija 

Slika:Infarot_1.jpg
Slika:Infarot_2.jpg
Slika:Infarot_6.jpg
Slika:Infarot_9.jpg

Termografija pri napuhivanju balona.

## Također pogledajte 
* Avijacija
* Cepelin

## Vanjski linkovi 
* https://web.archive.org/web/20080602012700/http://www.centennialofflight.gov/essay/Lighter_than_air/Early_Balloon_Flight_in_Europe/LTA1.htm
* http://books.google.com/ Kongming+balloon
* http://library.thinkquest.org/23062/balloon.html 
* https://web.archive.org/web/20110714201319/http://www.nott.com/Pages/projects.php
* http://earlyaviators.com/egusmao.htm
* http://www.eballoon.org/balloon/envelope.html
* https://web.archive.org/web/20090929040550/http://www.brisbanehotairballooning.com.au/faqs/ballooningbasics.html#inspections

Kategorija:Francuski izumi
Kategorija:Sport
Kategorija:Zrakoplovi
Innuendo (pjesma)

**"Innuendo"** je singl britanske rock grupe *Queen*. Početna je pjesma  istoimenog albuma a izdata je 14. januara 1991 na "A" strani singla dok se na drugoj "B" strani našla pjesma Bijou. Sa vremenom trajanja od 6:30 minute ovo je najduži singl grupe izuzev pjesme "Bohemian Rhapsody" koja je duža za 35 sekundi.
Za tekst je zaslužan uglavnom Freddie Mercury dok su dionice na gitari odsvirali Brian May i gitarist grupe Yes Steve Howe. Singl je dospio na prvo mjesto UK top-liste singlova.

## Muzički spot 
Zbog zdravstvenog stanja Freddia, članovi grupe su odlučili da za ovaj singl ne snimaju poseban muzički spot već su za promotivni spot iskoristili uglavnom video isječke iz ranijih ostvarenja kao što su: *The Miracle*, *Scandal*, *Breakthru*, *The Invisible Man*, *I Want It All* kao i video klipove sa nastupa na Live Aid-u, održanog na stadionu Wembley 1986.

## Top-lista singla 
## Refrence 
## Vanjski linkovi 
* Tekst pjesme Innuendo
* Tekstovi pjesama na oficijelnoj web stranici grupe Queen

Kategorija:Queen
Kategorija:Pjesme grupe "Queen"
Kategorija:Singlovi iz 1991.
SOHO

mini|desno|200px|SOHO
**SOHO** (engl. **Solar and Heliospheric Observatory**) je letjelica koja istražuje Sunce, Sunčev sastav, te njegovo magnetno polje, sunčev vjetar i baklje, te unutrašnjost Sunca.

## Lansiranje 
SOHO je lansiran 2. oktobra 1995. na raketi Atlas II-AS u 8:08 sati. Uz pomoć najvišeg stepena rakete je postavljen u orbitu gotovo dva sata nakon lansiranja. Čak 4 mjeseca je SOHO putovao i namještao se u orbitu udaljenu 1,5 miliona km od Zemlje. Misija SOHO-a završava u 2012. godini.

## Misija 
Na orbiti na udaljenosti od 1,5 miliona km od Zemlje, SOHO ima neometani pogled na Sunce tokom cijele godine. Soho svaki dan šalje oko 300 slika. Iz SOHO-ovih istraživanja naučnici uče o Sunčevoj prirodi.

SOHO se kreće zajedno sa Zemljom oko Sunca. Zbog udaljenosti od Zemlje, kombinacija gravitacija Zemlje i Sunca SOHO-a drže uvijek da može snimati Sunce. SOHO je još jedna letjelica koja je nastala suradnjom ESA-e i NASA-e. Od 12 instrumenata smještenih na SOHO-u, 9 pripada ESA-i, a 3 NASA-i. Više od 1500 znanstvenika iz 20 zemalja je uključeno u rad SOHO-a i njegova istraživanja. SOHO-ov istraživački smjer je od vidljivog dijela Sunca i površine (gdje svaki dan viđa eksplozije i oluje) pa sve do unutrašnjosti i jezgre Sunca.

## Letjelica 
Puno ime misije je Solar Heliospheric Observatory – kraće SOHO. On je stabiliziran u sve tri ose. Sastavljen je od dva modula : **servisni modul** na kojem su smještene kontrole energije, komunikacija i položaja, i **modula** na kojem su smješteni svi instrumenti. Dimenzije letjelice su 3,65 x 3,65 m, a sa solarnim ćelijama 9,5 metara. Ukupna masa letjelice je 1850&nbsp;kg, a 610 otpada na instrumente.

## Reference 
## Vanjski linkovi
* ESA *SOHO* webpage
* SOHO Homepage
* 
* , free to use for educational and non-commercial purposes.
* SOHO Mission Profile by NASA's Solar System Exploration
* 
*  - PDF
* Sun trek website A useful resource about the Sun and its effect on the Earth
* Coordinating with SOHO (Stein Vidar Hagfors Haugan. COSPAR Published by Elsevier Ltd. 2004)
* SOHO Spots 2000th Comet 
* Transits of Objects through the LASCO/C3 field of view (FOV) in 2013  (Giuseppe Pappa)
* Značajni objekti u LASCO C3  and LASCO Star Maps  (identify objects in the field of view for any day of the year)
* You can discover the next comet…from your couch! (nauka za građane 18. okt. 2011.)

Kategorija:Istraživanje Sunčevog sistema
Kategorija:Sunce
Kategorija:Svemirski teleskopi
Sracimir

mini|200x200px|lijevo|Ivan Sracimir, portret
Ivan **Sracimir** (bugarski: Иван Срацимир) bio je car Bugarske u Vidinu od 1356. do 1396. Uprkos tome što je bio najstariji preživjeli sin Ivana Aleksandra, bio je lišen nasljedstva u korist svog polubrata Ivana Šišmana i sam je sebe proglasio vladarom u Vidinu. Kada su Mađari napali i okupirali njegove posjede, dobio je pomoć od svog oca i Mađari su odbijeni.

Nakon smrti Ivana Aleksandra 1371. Ivan Sracimir prekinuo je veze s Tarnovom i čak postavio mitropolita Vidina pod nadležnost Patrijarhata u Konstantinopolju da pokaže svoju nezavisnost. Uslijed geografske pozicije, Vidin je u početku bio siguran od napada Osmanlija koje su harale Balkanom na jugu i Ivan Sracimir nije pokušavao pomagati Ivanu Šišmanu u njegovoj borbi protiv Osmanskog Carstva.

Ivan Sracimir otac je Doroteje, prve bosanske kraljice.

Umro je 1397. u zarobljeništvu kod Osmanlija.

## Reference 
## Vanjski linkovi 
* http://sitemaker.umich.edu/mladjov/files/bulgarian_rulers.pdf 

Kategorija:Bugarski vladari
K2

**K2** (poznata i kao: *Chhogori/Qogir*, *Ketu/Kechu* i *Mount Godwin-Austen*) je planina na granici Pakistana i Kine, u lancu Karakorum na Himalaji. S nadmorskom visinom od 8611 metara druga je najviša planina na planeti poslije Mount Everesta. 
Nalazi se na granici između pakistanske regije Baltistan i kineske regije Xinjiang. Za razliku od Annapurne, planine s najvećom stopom pogibija, K2 nije nikada bila osvojena zimi.

## Geografija 
Planina K2 se rasprostire u sjeverozapadnom dijelu lanca Karakorum. Tarimska sedimentna zavala sjeverni je rub lanca, dok na jugu planina graniči s Malom Himalajom. 
Lanac Karakorum leži duž južnog kraja Evroazijske ploče i sastoji se od drevnih sedimentnih stijena (starih više od 390 miliona godina). Ti slojevi su se pomiješali s granitnom masom kada se Indijska ploča sudarila s Evroazijskom pločom prije oko 100 miliona godina.

K2 se uzdiže preko 3000 m iznad glacijalne doline koja se nalazi u dnu planine. Impozantna je činjenica da se radi o pravilno vrlo strmoj piramidi. Sve strane su strme a sjeverna strana je najstrmija i uzdiže se preko 3200 m iznad glečera K2 (*Qogir*) u oko samo 3000 m horizontalne udaljenosti. U većini smjerova, uzdiže se preko 2800 m visine u manje od 4000 m.
 
## Historija 
Planinu je prvi put detaljno osmotrio evropski tim izviđača 1856. godine. Thomas Montgomerie je bio član tima koji je vrh nazvao "K2" jer je bio drugi u nizu vrhova kojeg su vidjeli u lancu Karakoram a ostali su istom analogijon nazvani K1, K3, K4 i K5 da bi poslije preimenovani u Masherbrum, Gasherbrum IV, Gasherbrum II and Gasherbrum I, respektivno.

## Alpinizam 
### Prvi uspon 
Italijanska ekspedicija, napokon je uspjela osvojiti vrh K2 31. srpnja 1954. Ekspediciju je predvodio Ardito Desio, dok su sam vrh osvojili Achille Compagnoni i Lino Lacedelli. Član tima bio je i Pakistanac, pukovnik Muhammad Ata-ullah koji je sudjelovao i u američkoj ekspediciji 1953. Uspjehu ekspediciji veliki doprinos dali su Walter Bonatti i pakistanac Hunza Mahdi, koji su kao drugi par, na visinu od 8100 m. donijeli rezervne boce sa kisikom, gdje su ih trebali čekati prva dvojica. Šta se dalje dešavalo, i njihov dramatični bivak, kada su noć između 30. i 31. jula proveli na otvorenoj litici pri temperaturi od -50 stupnjeva,posebno je i kontroverzno poglavlje u historiji himalajskog planinarenja?
### Prvi zimski uspon 
Prvi uspješni uspon u zimskim uslovima na K2, posljednjeg vrha preko 8000 m. koji je osvojen, ostvarila je 16.01.2021. god. kombinovana ekspedicija iz Nepala. Uspjeh je rezultat saradnje između nepalskih penjača iz različitih ekspedicija. Na vrh se istovremeno popelo 10 alpinista, predvođenih Nirmal Purjom, čovjekom koji je 14 vrhova osvojio za 6 mjeseci i 6 dana.

## Galerija slika 

Datoteka:K2 from air.jpg|Zapadna strana
Datoteka:K2 Nordseite.jpg|Sjeverna strana
Datoteka:K2 south routes.svg|Glavne rute za penjanje

## Reference 
## Vanjski linkovi 
* Die Berge des Himalaya 

Kategorija:Najviši vrhovi država
Kategorija:Planine u Kini
Kategorija:Planine u Pakistanu
Kategorija:Osamhiljadaši
The Miracle (singl)

"**The Miracle**" je singl britanske rock grupe *Queen*. Pjesma je peti i posljednji singl s istoimenog albuma objavljen 27. novembra 1989. godine. Djelo je svih članova grupe iako su Freddie Mercury (napisao tekst) i John Deacon (komponovao muziku) dali najveći udio u njenom stvaranju. 
Nalazi se na strani *A* dok se na strani *B* nalazi "Stone Cold Crazy".

## Pjesma 
U pjesmi se spominju *Božije kreacije, velike i male* kao što su imena velikih građevina poput Tadž Mahala i Babilonske kule i sve su opisane kao *čuda* što je ustvari i prijevod ove pjesme sa engleskog jezika. Također se spominju i svjetski poznate osobe kao što su: Kapetan Cook, Jimi Hendrix i dr. Pjesma se zadržala 5 sedmica na UK top-listi singlova gdje je dostigla 21. mjesto.

## Video spot 
S obzirom da je grupa odustala od turneje zbog Mercuryjevog narušenog zdravlja odlučili su snimiti muzički spot u kojem dječaci glume članove grupe. Brian May je ustvari bio Paul Howard, Johna Deacona je glumio James Currie, Rogera Taylora Adam Gladdish dok je Freddieja Mercuryja na sceni predstavljao tada nepoznati trinaestogodišnji Ross McCall. 
Tokom video spota Ross McCall se pojavljuje obučen u četiri različite odjevne kombinacije reinkarnirajući Freddievo doba i tadašnji prepoznatljivi stil odijevanja: '70-ih godina (duga kosa i harlekin hula-hopke), ranih 80-ih (Freddie s brkovima, kožna jakna i hlače), sredinom 80-ih (Live Aid odijelo) i Magic Tour 1986. (kultna žuta kožna jakna, bijele hlače i adidas tenisice). 
Mercury je bio toliko oduševljen njihovom glumom da je predložio da dječaci održe turneju umjesto grupe. Pjesma je objavljena na kompilaciji *Greatest Hits II* iz 1991. godine.
Prema priči objavljenoj 2011. godine u rock magazinu *NME*, dječak koji je u ovom video spotu glumio Briana Maya Paul Howard je frontmen londonske grupe Silvery.

## Top-lista 
## Reference 
## Vanjski linkovi 
* Tekst pjesme "The Miracle"

Kategorija:Queen
Kategorija:Singlovi iz 1989.
Nemanja Košarac

**Nemanja Košarac**, rođen 13. marta 1989. u Sarajevu, je bosanskohercegovački biatlonac i nordijski skijaš.  Član je skijaškog kluba SK Istočno Sarajevo.

## Biografija 
Nemanja Košarac, član je bosanskohercegovačke biatlonske reprezentacije od 2005. Te godine prvi put je nastupio u Evropskom juniorskom kupu, a 2007. nastupa prvi put na Svjetskom juniorskom prvenstvu u biatlonu u Italiji. Najbolji rezultat mu je 22. mjesto u pojedinačnoj trci na Svjetskom juniorskom prvenstvu u biatlonu 2008. u češkom Novém Městu na Moravi. Prvo sudjelovanje u Svjetskom kupu u biatlonu, bilo je u slovenskoj Pokljuki 2007, gdje je osvojio 92. mjesto. Najbolji rezultat u Svjetskom kupu u biatlonu, mu je 32. mjesto u Osrblieu 2009.

## Rezultati 
### Biatlon 
#### Olimpijade 
#### Svjetsko prvenstvo 
#### Svjetski kup 
### Skijaško trčanje 
#### Olimpijade 
#### Svjetsko prvenstvo 
#### Svjetski kup 
## Napomene 
## Reference 
## Vanjski linkovi 
* 
* 
*Službena web stranica IBU o Nemanji Košarcu 

Kategorija:Bosanskohercegovački biatlonci
Kategorija:Rođeni 1989.
Kategorija:Biografije, Sarajevo
Kategorija:Bosanskohercegovački skijaši-trkači
Kategorija:Bosanskohercegovački nordijski skijaši
Kategorija:Bosanskohercegovački skijaši
Kategorija:Živi ljudi
Simfonija br. 1 (Mozart)

**Simfoniju br. 1 u E-duru, KV&nbsp;16**, napisao je Wolfgang Amadeus Mozart 1764. u osmoj godini. Već je tada bio poznat u Evropi kao čudo od djeteta, ali je komponirao malo djela.

Ova simfonija danas se čuva u Jagjelonjskoj biblioteci u Krakówu. Kuća na adresi 180 Ebury, sada u gradiću Westminsteru, gdje je ova simfonija napisana, označena je spomen-pločom. Simfonija je prvi put izvedena 21. februara 1765. Djelo pokazuje utjecaj nekoliko kompozitora, uključujući i njegovog oca te sinove Johanna Sebastiana Bacha, pogotovo Johanna Christiana, važnog simfoničara, koji je radio u Londonu, a koga je Mozart sreo tokom vremena provedenog tamo.

## Stavci i instrumentacija 
Simfonija je komponirana za dvije oboe, dva roga, čembalo i gudačku sekciju.

Napisana je u tri stavka:
# *Molto allegro*, 4/4
# *Andante*, c-mol, 2/4
# *Presto*, 3/8

Uvod u stavak *Allegro* :

:
\relative c* {
   \version "2.18.2"
   \key es \major
   \tempo "Allegro  molto"
   \tempo 4 = 150
   es2\f g |
  \repeat unfold 8 { bes8 } |
  g4 es r2 |
  bes1\p | as | as | g | g |
}

Uvod u stavak *Andante* :
:
2\p  
                 
 >
 4 r8
}
\new Staff \with {
         instrumentName = #"V1" }
\relative c'' {
         \clef "treble" 
         \tempo "Andante" 
         \key ees \major
         \time 2/4
          \tuplet 3/2 {g'16-. \p g-. g-.} \repeat unfold 3 {\tuplet 3/2 {g16-. [g-. g-.]} }
          \repeat unfold 4 {\scaleDurations 2/3  {aes16 [aes aes]} }
          \repeat unfold 4 {\scaleDurations 2/3 { f16 [f f]}}
          \repeat unfold 4 {\scaleDurations 2/3  {ees16 [ees ees]} }
           \repeat unfold 4 {\scaleDurations 2/3  {d16 [d d]} }
          \scaleDurations 2/3  {c16 [ ]}  \scaleDurations 2/3  { [ ]} 8 r8
 }
>>

Uvod u stavak *Presto* :
:
\relative c' {
  \version "2.18.2"
  \key es \major
  \time 3/8
  \tempo 4 = 130
  es8\f^\markup { \italic Presto } g  bes
  bes, bes16 c d bes
  es8 g  bes
  bes,4. aes*4. g
  f8 aes16 g f ees d ees f d bes8
}

 
Posebno je zanimljiv drugi stavak, u kojem osmogodišnji Mozart koristi poznati motiv od četiri note koji se pojavljuje u završnici Jupiterove simfonije. Često je koristio četiri note (*do*, *re*, *fa*, *mi*); pojavljuju se u nekoliko njegovih djela, uključujući i Simfoniju br. 33. Ova tema odsvirana je na dva roga u njegovoj prvoj simfoniji.

## Reference 
## Vanjski linkovi 
* *Sinfonie in Es KV 16*: notni zapis i kritika u *Neue Mozart-Ausgabeu'' 
* [Simfonija br. 1](https://imslp.org/wiki/Symphony_No.1_(Mozart,_Wolfgang_Amadeus)) na International Music Score Library Projectu (IMSLP)

Kategorija:Kompozicije iz 1764.
Kategorija:Kompozicije u E-duru
Budapest Honvéd FC

Honved (mađ. Budapest Honvéd Football Club) je mađarsko sportsko društvo iz Budimpešte, najpoznatije po svom nogometnom klubu. Osnovani sa kao Kišpešt (po kraju grada) a 1944. dobijaju svoje današnje ime. Najpoznatiji igrači svih vremena koji su igrali za Honved su: Ferenc Puškaš, Šandor Kočiš, Jožef Božik, Zoltan Cibor.
## Vanjski linkovi
*Službeni website
**Puskás on Puskás* Rogan Taylor i Klara Jamrich (1998)
*Mitropa Cup 1959

Kategorija:Nogometni klubovi u Mađarskoj
Kategorija:Budapest Honvéd FC
Liga Bosne i Hercegovine u malom nogometu

**Liga Bosne i Hercegovine u malom nogometu** (futsalu) je državno takmičenje u malom nogometu, čiji pobjednik igra Evropski kup. U Bosni i Hercegovini ima puno ekipa u malom nogometu ali je u prvoj ligi 16 ekipa. Postoje i manji klubovi, neki tek osnovani, a sve je veći broj djece i momaka zainteresovanih za igranje ovog sporta.

## Reference 
## Vanjski linkovi 
Mali nogomet
Kategorija:Futsal u Bosni i Hercegovini
Kategorija:Nogometne lige u Bosni i Hercegovini
Ritornello

**Ritornello**, (italijanski: "Povratak") također se piše ritornelle ili ritornella, množina ritornelli, ritorellos, ritornelles, ili ritornels, ponavljajući muzički dio koji se mijenja sa različitim epizodama kontrastnog materijala. Ponavljanje može biti tačno ili raznoliko u većoj ili manjoj mjeri. U concerto grosso muzičkom obliku puni orkestar (tutti) ima ritornello; solo grupa (koncertino) ima kontrastne epizode. Muzička tema, uvijek svirana od strane orkestra (tutti), vraća se u različitim ključevima kroz cijeli stavak.

U srednjem vijeku, pojam ritornello se odnosio na posljednje dvije linije madrigala, kao i na oblik stih sa tri linije, s prvom i trećom rimom. Njegova funkcija u operi iz 17. vijeka  i strofičnim pjesmama kao instrumentalnim uvodom, interludijem, odnosno zaključak proizilazi iz popularne prakse kružnih plesova iz 13. i 14. vijeka francuski rondo ("mali krug"). U kasnom 18. i početkom 19. vijeka rondo (italijanizirani oblik), ritornello je često sadržavao privlačnu pjesmu kao vrstu refrena uz naizmjenično korištenje više razrađenih instrumentalnih izleta.

Ritornello je bio omiljen kod kompozitora kao što su Bach, Vivaldi i Händel i često je korišten u koncertu, kamernim djelima, vokalnim i horskim djelima. Njegova upotreba bila je najistaknutija u solo koncertima gdje je bila ustaljena podjela melodijskih sekcija *tutti-solo-tutti-solo-tutti*, sa ritornellom kao "*tutti*"(italijanski: svi) sekcijom. U početnom periodu klasične muzike, ritornello oblik je bio promijenjen da nalikuje sonatnom obliku, iako je kasnije promijenjen i postaje rondo oblik.

## Reference 
Kategorija:Muzika
Kategorija:Operska terminologija
Kategorija:Muzičke forme
Cambridge (Massachusetts)

**Cambridge**  je peti po veličini grad u američkoj saveznoj državi - Massachusetts, na sjeveroistoku Sjedinjenih Američkih Država od 106 039 stanovnika.

Grad je dobio ime po istoimenom engleskom univerzitetskom gradu Cambridgeu, jer je on sredinom 17. vijeka bio važan centar puritanizma, čiji su sljedbenici bili osnivači *Bostonske kolonije*.

Danas je *Cambridge* poznat u svjetskim razmjerima po svoja dva elitna univerziteta; Harvardu i MIT-u.

## Geografske karakteristike
*Cambridge* leži preko puta Bostona, s druge strane rijeke Charles, udaljen samo 4 km od centra Bostona, s kojim je praktički spojen. Cambridge je zajedno sa Bostonom i ostalim obližnjim gradovima velika konurbacija zvana Veliki Boston, koja ima preko 4.500.000 stanovnika.

## Historija 
Rana historija Cambridgea vezana je uz Boston i prvu englesku koloniju u Zaljevu Massachusetts koju su osnovali puritanski kolonisti - 7. septembra 1630.

Nekima od tih prvih 700 kolonista više se sviđala pozicija udaljenija od zaljeva, zbog sigurnosti od napada s mora, pa su prve kuće počele nicati 1631. To mjesto su ispočetka zvali *Newe Towne*; u njemu je osnovan prvi američki koledž - Hardvard 1636 (kasniji Univerzitet Harvard). 1638. mjesto je promijenilo ime u kraće, *Newtowne*, ali je već u maju odlučeno da se zove Cambridge, u počast engleskog univerziteta, jer je troje prvih ljudi Hardvarda završilo upravo taj teološki fakultet i on im je bio uzor.

Cambridge je sporo rastao i bio uglavnom selo u kojem se većina ljudi bavila poljoprivredom osim polaznika koledža, koji su živjeli zasebno. U grad je izrastao između 1790. i 1840, kad je podignut prvi most preko rijeke Charles (1792) koji je približio Boston na svega 4&nbsp;km (prije su morali ići 13&nbsp;km). Izgradnja drugog mosta 1809. ubrzala je rast. Svoj današnji oblik rezidencijalnog predgrađa dobio je između 1850. i 1900.

Pored Univerziteta Harvard, najveći poslodavac u gradu dugo vremena bila je tvornica stakla - *New England Glass Company* (osnovana 1818, preseljena 1888).

## Reference 
## Vanjski linkovi 
*Službene stranice grada

Kategorija:Gradovi u Massachusettsu

Kategorija:Cambridge (Massachusetts)